Enamgi veel, Soomet on muistsetel aegadel osaliselt ka lõuna poolt asustatud, niisiis voolab kaasaegsetes soomlastes  nagunii osalt eesti veri. Ja vastupidi, pärast katke ja laastamist põhjasõdade aegadel on tühjaks jäänud Eesti aladele saabunud ka soomlastest ümberasujaid, kellest tänaseks on saanud juba ammu eestlased. Viimane suurem soomlaste tulek eestlaste sekka leidis aset teise maailmasõja ajal ja järel - seekord ida poolt, piiritagust Ingerimaad asustanud soomlaste näol. Seetõttu leidub tänaselgi Eestimaal küllaldaselt soome perekonnanimedega inimesi.